stanford-oval/wikipedia huggingface dataset:
1957 בספורט
טניס > גביע דייוויס

נבחרת אוסטרליה (אוסטרליה) זכתה בגביע דייוויס לאחר ניצחון 2-3 על נבחרת ארצות הברית (ארצות הברית).
כדורגל > קופה אמריקה

נבחרת ארגנטינה (ארגנטינה) ניצחה את נבחרת ברזיל (ברזיל)
כדורגל > קופה אמריקה > גביע אירופה לאלופות

ריאל מדריד (ספרד ספרד) זוכה בתואר, לאחר ניצחון על פיורנטינה (איטליה איטליה).
כדורגל > פרסים אישיים > כדור הזהב

אלפרדו די סטפנו (ספרד ספרד) זכה בתואר.
כדורגל > כדורגל לפי מדינות > איטליה

מילאן זוכה בסקודטו.
גביע האיטלקי -תחרות לא נערכה.
כדורגל > כדורגל לפי מדינות > אנגליה

אליפות אנגליה – מנצ'סטר יונייטד זוכה באליפות.
גביע ה-FA – אסטון וילה זוכה בגביע.
כדורגל > כדורגל לפי מדינות > ארגנטינה

ריבר פלייט זוכה באליפות.
כדורגל > כדורגל לפי מדינות > ברזיל

בשל גודלה של ברזיל, אליפויות נערכו על בסיס אזורי.
אליפות סאו פאולו בכדורגל – סאו פאולו זוכה בתחרות
אליפות ריו דה ז'ניירו בכדורגל -בוטפוגו זוכה באליפות
כדורגל > כדורגל לפי מדינות > גרמניה

בורוסיה דורטמונד זוכה באליפות גרמניה.
באיירן מינכן זוכה בגביע הגרמני
כדורגל > כדורגל לפי מדינות > ישראל

הפועל תל אביב זוכה בליגת העל בכדורגל.
הפועל פתח תקווה  תחרות גביע המדינה הסתיימה בשנת 1957.
כדורגל > כדורגל לפי מדינות > ספרד

ריאל מדריד זוכה באליפות ספרד
ברצלונה זוכה בקופה דל גנרליסימו
כדורסל > תחרויות בינלאומיות > אליפות אירופה

נבחרת ברית המועצות (ברית המועצות) זוכה באליפות.
כדורסל > כדורסל לפי מדינות > איטליה

ליגת העל האיטלקית בכדורסל – אולימפיה מילאנו זוכה באליפות.
כדורסל > כדורסל לפי מדינות > ארצות הברית

בוסטון סלטיקס ניצחה ב-NBA (ראה עונת 1956/1957 ב-NBA).
כדורסל > כדורסל לפי מדינות > ברית המועצות

אליפות ברית המועצות בכדורסל גברים – א.ס.ק. ריגה זוכה באליפות.
כדורסל > כדורסל לפי מדינות > יוגוסלביה

הליגה היוגוסלבית בכדורסל – אולימפיה ליובליאנה זוכה באליפות.
כדורסל > כדורסל לפי מדינות > ישראל

אליפות ישראל בכדורסל – מכבי תל אביב זוכה באליפות.
כדורסל > כדורסל לפי מדינות > ספרד

ליגת העל הספרדית בכדורסל – ריאל מדריד זוכה באליפות.
מרוץ מכוניות

פורמולה 1 – חואן מנואל פנג'יו (ארגנטינה ארגנטינה) עם מכונית מתוצרת מזראטי זכה באליפות. בכך הוא זכה בתואר בפעם החמישית. הישג זה נחשב לשיא עד שנשבר על ידי מיכאל שומאכר בשנת 2002
פוטבול > NFL

דטרויט ליונס מנצחת את קליבלנד בראונס 14-59 באליפות ה-NFL במשחק שנערך בדטרויט.
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 16 בינואר | 200 מטר גב | פיליפה גולד | ניו זילנד ניו זילנד | אוקלנד, ניו זילנד | 2:39.1 דקות |
| 16 בפברואר | 800 מטר חופשי | מרי קוק | הולנד הולנד | דורבן, דרום אפריקה | 10:27.3 דקות |
| 27 באפריל | 200 מטר מעורב אישי | פטי קמפנר | ארצות הברית ארצות הברית | שיקגו, ארצות הברית | 2:48.2 דקות |
| 17 במאי | 200 מטר גב | לני דה נייס | הולנד הולנד | בלקפול, בריטניה | 2:38.5 דקות |
| 18 במאי | 200 מטר חזה | אדה דן האן | הולנד הולנד | בלקפול, בריטניה | 2:52.6 דקות |
| 18 במאי | 4x100 מטר מעורב שליחות | נבחרת | הולנד הולנד | בלקפול, בריטניה | 4:57.0 דקות |
| 27 ביולי | 1500 מטר חופשי | יאנס קוסטר | הולנד הולנד | הילברסום, הולנד | 20:03.1 דקות |
| 3 באוגוסט | 200 מטר חזה | אדה דן האן | הולנד הולנד | רנן, הולנד | 2:51.9 דקות |
| 4 באוגוסט | 200 מטר חזה | אדה דן האן | הולנד הולנד | רנן, הולנד | 2:51.3 דקות |
| 4 באוגוסט | 100 מטר פרפר | אטי וורבי | הולנד הולנד | רנן, הולנד | 1:10.5 דקות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 12 בינואר | 400 מטר חופשי | מארי רוז | אוסטרליה אוסטרליה | מלבורן, אוסטרליה | 4:27.0 דקות |
| 19 בינואר | 100 מטר חופשי | ג'ון דוויט | אוסטרליה אוסטרליה | סידני, אוסטרליה | 55.2 שניות |
| 28 בינואר | 100 מטר חופשי | ג'ון דוויט | אוסטרליה אוסטרליה | בריסביין, אוסטרליה | 54.6 שניות |
| 8 במרץ | 200 מטר חופשי | דיק הנלי | ארצות הברית ארצות הברית | מינאפוליס, ארצות הברית | 2:01.5 דקות |
| 26 במאי | 100 מטר פרפר | ג'ורג' טומפק | הונגריה הונגריה | בודפשט, הונגריה | 1:03.4 דקות |
| 16 ביוני | 100 מטר פרפר | טקשי אישימוטו | יפן יפן | קורומה, יפן | 1:01.5 דקות |
| 7 ביולי | 100 מטר פרפר | טקשי אישימוטו | יפן יפן | טוקיו, יפן | 1:01.3 דקות |
| 27 באוגוסט | 400 מטר מעורב | גארי היינריך | ארצות הברית ארצות הברית | פילדלפיה, ארצות הברית | 5:15.6 דקות |
| 6 בספטמבר | 100 מטר פרפר | טקשי אישימוטו | יפן יפן | קורומה, יפן | 1:01.2 דקות |
| 7 בספטמבר | 4x100 מטר מעורב שליחים | נבחרת | יפן יפן | טוקיו, יפן | 4:17.8 דקות |
| 20 באוקטובר | 400 מטר מעורב אישי | ולדימיר סטרושן | ברית המועצות ברית המועצות | מוסקבה, ברית המועצות | 5:12.9 דקות |
חואן מנואל פנג'יו
סוכר כוהלי

אריתריטול הוא סוכר כוהלי. מתיקותו מוערכת ב-60%–70% מזו של סוכר, וכמזון הוא חסר קלוריות.
סוכרים כוהליים (הנקראים גם אלכוהולים רב-הידריים, רב-כוהליים, אלדיטולים או גליציטולים) הם תרכובות אורגניות, המופקות בדרך כלל מסוכרים, שבהם קבוצת הידרוקסיל אחת מחוברת לכל אטום פחמן. סוכרים כוהליים הם מוצקים לבנים, מסיסים במים, שיכולים להיות ממקור טבעי או להיות מיוצרים באופן תעשייתי על ידי הידרוגנציה של סוכרים. מכיוון שהם מכילים קבוצות  {\ce {-OH}} מרובות, הן מסווגות כפוליאולים.
סוכרים כוהליים נמצאים בשימוש נרחב בתעשיית המזון כמסמיכים וכממתיקים. במזון מסחרי הם משמשים בדרך כלל במקום סוכרוז, לעיתים קרובות בשילוב עם ממתיקים מלאכותיים בעלי מתיקות גבוהה. קסיליטול וסורביטול הם סוכרים כוהליים פופולריים במוצרי מזון תעשייתיים.
מבנה

הנוסחה הכללית של סוכרים כוהליים היא  {\ce {HOCH2(CHOH)_{n}CH2OH}}. לעומת זאת, לסוכרים יש שני אטומי מימן פחות, למשל  {\ce {HOCH2(CHOH)_{n}CHO}} או  {\ce {HOCH2(CHOH)_{n-1}C(O)CH_{2}OH}}. בדומה לסוכרי האב שלהם, קיימים סוכרים כוהליים באורכים שונים. לרובם שרשראות של חמישה או שישה פחמנים, מכיוון שהם נגזרים בהתאמה מפנטוזים (סוכרים בעלי חמישה פחמנים) ומהקסוזים (סוכרים בעלי שישה פחמנים), שהם הסוכרים הנפוצים. לכל אטום פחמן מחוברת קבוצת  {\ce {-OH}} אחת. סוכרים וסוכרים כוהליים נבדלים זה מזה גם במבנה המרחבי שלהם: בעוד שמולקולות של סוכרים, ובפרט סוכרים בעלי 5 פחמנים או יותר, נוטות להופיע במבנה ציקלי (טבעתי), סוכרים כוהליים אינם יוצרים מבנים טבעתיים.
הפקה

סוכרים כוהליים מיוצרים לעיתים קרובות ממשאבים מתחדשים. חומרי גלם מיוחדים הם עמילן, תאית והמיצלולוזה; טכנולוגיות ההמרה העיקריות משתמשות במימן ( {\ce {H2}}) כמגיב: הידרוגנוליזה, כלומר הביקוע של קשרי  {\ce {C-O}}, שבירת פולימרים למולקולות קטנות יותר, והידרוגנציה של קשרי  {\ce {C=O}} כפולים, המרת סוכרים לסוכרים כוהליים.
הפקה > סורביטול ומניטול

כיום, מניטול אינו מופק ממקורות טבעיים; סורביטול ומניטול מיוצרים על ידי הידרוגנציה של סוכרים, תוך שימוש בזרזי רייני ניקל. ההמרה של גלוקוז ומנוז לסורביטול ומניטול ניתנת על ידי
הפקה > אריתריטול

אריתריטול מתקבל על ידי תסיסה של גלוקוז וסוכרוז .
השפעות בריאותיות

סוכרים כוהליים אינם תורמים להתפתחות עששת. למעשה, קסיליטול אף נמצא כמסייע בעיכוב התפתחותה.
סוכרים כוהליים נספגים במעי בקצב הרבה יותר איטי מאזר הסוכרים, וכתוצאה מכך יש להם השפעה נמוכה בהרבה על רמות הסוכר בדם כפי שנמדדה על ידי השוואת השפעתם לסוכרוז באמצעות האינדקס הגליקמי.
סוכרים כוהליים כתוספי מזון

הטבלה להלן מציגה את המתיקות היחסית ואת אנרגיית המזון של סוכרים כוהליים נפוצים. המתיקות נמדדת בהשוואה למתיקות של סוכרוז. למרות השונות בתכולת האנרגיה התזונתית של סוכרים כוהליים, דרישות הסימון של האיחוד האירופי מיחסות ערך אחיד של 2.4 קק"ל/גרם לכל סוכר כוהלי.
| שם | מתיקות יחסית לסוכרוז (%) | אנרגיה (kcal/g) | אנרגיה (%) (יחסית לסוכרוז) | אינדקס גליקמי (%) |
| --- | --- | --- | --- | --- |
| גליצרול | 60 | 4.3 | 108 | 3 |
| סורביטול | 40–70 | 2.6 | 65 | 9 |
| קסיליטול | 100 | 2.4 | 60 | 12–13 |
| מלטיטול | 90 | 2.1 | 53 | 35–52 |
| איזומלט | 45–65 | 2.0 | 50 | 2–9 |
| לקטיטול | 30–40 | 2.0 | 50 | 5–6 |
| מניטול | 40–70 | 1.6 | 40 | 0 |
| אריתריטול | 60–80 | 0.21 | 5.3 | 0 |
| ארביטול | 70 | 0.2 | 5.0 |  ? |
סוכרים כוהליים כתוספי מזון > מאפיינים

כקבוצה, סוכרים כוהליים אינם מתוקים כמו סוכרוז, ויש בהם מעט פחות אנרגיית מזון מאשר בסוכרוז. טעמם דומה לזה של סוכרוז, וניתן להשתמש בהם כדי להסוות את טעמי הלוואי של חלק מהממתיקים המלאכותיים.
חיידקי הפה אינם מפרקים סוכרים כוהליים, ולכן הם אינם תורמים להתפתחות עששת. סוכרים כוהליים גם אינם משחימים או מתקרמלים בחימום.
בנוסף למתיקות שלהם, חלק מהסוכרים הכוהליים, למשל סורביטול, אריתריטול, קסיליטול, מניטול, לקטיטול ומלטיטול, גורמים לתחושת קרירות בפה כאשר מרוכזים, למשל בסוכריות או במסטיקים ללא סוכר. תחושה זו נובעת מכך שהמסת סוכרים כוהליים במים היא תגובה אנדותרמית.
סוכרים כוהליים כתוספי מזון > ספיגה במעי הדק

סוכרים כוהליים נספגים במעי הדק בדרך כלל באופן חלקיהמעי הדק, מה שגורם בדרך כלל לשינוי קטן יותר ברמת הסוכר בדם מאשר סוכר "רגיל" (סוכרוז). תכונה זו הופכת אותם לממתיקים פופולריים בקרב חולי סוכרת ואנשים העוסקים בדיאטה דלת פחמימות. אריתריטול הוא יוצא דופן מבחינה זו כיוון שהוא מופרש בשתן ללא שינוי, כך שהוא חסר ערך קלורי כלשהו.
סוכרים כוהליים כתוספי מזון > תופעות לוואי

כמו חומרים רבים אחרים שאינם ניתנים לעיכול לחלוטין, צריכת יתר של סוכרים כוהליים עלולה להוביל לנפיחות, שלשולים וגזים, מכיוון שהם אינם נספגים במלואם במעי הדק. ישנם אנשים המדווחים על הופעת תסמינים אלה אף לאחר צריכת כמות קטנה של סוכרים כוהליים. עם זאת, בקרב מרבית האוכלוסייה, עם המשך השימוש, מתפתחת סבילות לסוכרים כוהליים, וכתוצאה מכך, התסמינים פוחתים או נעלמים.
הערות שוליים

1 2 3 4  Hubert Schiweck; Albert Bär; Roland Vogel; Eugen Schwarz; Markwart Kunz; Cécile Dusautois; Alexandre Clement; Caterine Lefranc; Bernd Lüssem (2012). "Sugar Alcohols". Ullmann's Encyclopedia of Industrial Chemistry. Weinheim: Wiley-VCH. doi:10.1002/14356007.a25_413.pub3. ISBN 978-3-527-30673-2.
↑  Ruppert, Agnieszka M.; Weinberg, Kamil; Palkovits, Regina (2012). "Hydrogenolysis Goes Bio: From Carbohydrates and Sugar Alcohols to Platform Chemicals". Angewandte Chemie International Edition. 51 (11): 2564–2601. doi:10.1002/anie.201105125. PMID 22374680.
1 2  Bradshaw, D.J.; Marsh, P.D. (1994). "Effect of Sugar Alcohols on the Composition and Metabolism of a Mixed Culture of Oral Bacteria Grown in a Chemostat". Caries Research. 28 (4): 251–256. doi:10.1159/000261977. PMID 8069881.
1 2  Honkala S, Runnel R, Saag M, Olak J, Nõmmela R, Russak S, Mäkinen PL, Vahlberg T, Falony G, Mäkinen K, Honkala E (21 במאי 2014). "Effect of erythritol and xylitol on dental caries prevention in children". Caries Res. 48 (5): 482–90. doi:10.1159/000358399. PMID 24852946. {{cite journal}}:  (עזרה)
↑  Sue Milchovich, Barbara Dunn-Long: Diabetes Mellitus: A Practical Handbook, p. 79, 10th ed., Bull Publishing Company, 2011
↑  Paula Ford-Martin, Ian Blumer: The Everything Diabetes Book, p. 124, 1st ed., Everything Books, 2004
↑  "Eat Any Sugar Alcohol Lately?". Yale New Haven Health. 2005-03-10. נבדק ב-6 בינואר 2018. {{cite web}}:  (עזרה)
עלובי החיים (מחזמר)

| --- | --- |

כרזת המחזמר בהפקה העברית שלו של התיאטרון הקאמרי, 1987
 מילות השירים:  אלן בובליל, הרברט קרצמר
 מבוסס על:  הרומן "עלובי החיים" מאת הסופר הצרפתי ויקטור הוגו
 מוזיקה:  קלוד-מישל שנברג
 מקום ההתרחשות:  צרפת (טולון, מונטריי, פריז)
 תקופת ההתרחשות:  1815–1832 (על רקע אירועי המרד בפריז)
 מדינה:  צרפת צרפת, בריטניה בריטניה
 סוגה:  מחזמר
 הצגת בכורה:  1980 (פריז), 1985 (וסט אנד, לונדון) 1987 (ברודוויי, ניו יורק) 1987 (התיאטרון הקאמרי, תל אביב)
 מספר מערכות:  2
 שפה:  צרפתית (אלבום קונספט, 1980)
 פרסים:  זוכה 3 פרסי אוליבייה זוכה 8 פרסי טוני (בהם המחזמר הטוב ביותר)
 www.lesmis.com
עלובי החיים (בצרפתית: Les Misérables) הוא מחזמר מצליח על-פי הרומן "עלובי החיים" מאת הסופר הצרפתי ויקטור הוגו. המחזמר, שנכתב במקור על ידי הפזמונאי אלן בובליל והמלחין קלוד-מישל שנברג בשפה הצרפתית, הופיע ב-1980 כתקליט קונספט, ובאותה שנה הועלה לראשונה על הבמה בפריז. מאז עבר המחזמר גלגולים שונים, והופיע על מיטב בימות התיאטרון ברחבי העולם.
המחזמר מושר במלואו, ללא דיבורים (למעט מילה או משפט קצר פה ושם). הוא מציג את סיפורו של ז'אן ולז'אן, לשעבר אסיר בכלא הצרפתי שהפך לראש העירייה. ולז'אן פוגש בפנטין, אשה ענייה ואם חד-הורית שמתה ממחלה. ולז'אן נשבע לה שיטפל בבתה היחידה – קוזט. אחרי ולז'אן עדיין רודף קצין המשטרה ז'אבר, שזוכר את ולז'אן בגלגולו הקודם, וכל זאת על רקע ההתפתחויות בצרפת, בין השאר מהפכת הסטודנטים של 1830 ו-1832.
הלוגו המפורסם של המחזמר, שמציג את דיוקנה של קוזט, לקוח מתוך ציוריו של הצייר אמיל בָּיָאר (אנ') לספר "עלובי החיים".
דמויות

| שם הדמות   | אודות הדמות   |
| --- | --- |
ז'אן ולז'אן : אסיר לשעבר שנידון ל-19 שנות מאסר עם עבודות פרך. מספרו היה 24601. לאחר ששוחרר מהכלא על תנאי חזר בתשובה והפך לאדם ישר.  
ז'אבר : סוהרו של ולז'אן ולאחר מכן שוטר נוקשה וקר-לב בדרגת מפקח במשטרה. כל חייו מוקדשים לחוק ולסדר, ובעיקר לרדיפת ז'אן ולז'אן.  
פנטין  : אמא של קוזט, אישה צעירה ויפה, אשר אהובה (תולומייס) עזב אותה מבלי שידע שהיא בהריון. מסרה את בתה קוזט למשפחת ת'נרדייה שמגדלים אותה תמורת תשלום. עובדת בבית החרושת בבעלותו של ולז'אן אך מפוטרת עקב האשמתה בזנות. בעקבות הפיטורין ודרישת ת'נרדייה לעוד ועוד כסף, פנטין מתדרדרת לזנות כדי לפרנס את בתה ולבסוף מתה ממחלה קשה.  
קוזט  : קוזט הצעירה, בתה של פנטין, חיה בביתם של בני משפחת ת'נרדייה במונפרמיי, מגיל שלוש עד גיל שמונה. לאחר מכן נלקחה בידי ז'אן ולז'אן אשר מגדל אותה עד היותה בוגרת. מאוהבת במריוס ונישאת לו בסוף.  
מריוס  : עורך דין, שייך לקבוצת "מלמדי הא"ב" (הסטודנטים שהקימו את המתרס), חברו של אנז'ולרא. נישא לקוזט.  
אפונין  : בתם של אדון וגברת ת'נרדייה. מאוהבת במריוס, שלא שם לב אליה. מתחזה לגבר כדי להיכנס למתרס. מצילה את מריוס מירייה ומתה בעצמה.  
אנז'ולרא  : מנהיג המתרס. מתואר כ"בן יחיד לאב עשיר בעל פנים יפות כמלאך". שואף לצדק ולשיווין, מנהיגם של מלמדי הא"ב. חברו של מריוס, נרצח יחד עם גרנטר בידי שוטרים.  
אדון ת'נרדייה  : מנהל פונדק בעיר מונפרמיי, נוכל, תאב בצע, רע לב. פושט רגל בשלב מסוים ועובר לפריז לחיי פשע בחורבות גורבו, להתגורר באותו בניין עם מריוס. הוא מכונה פוונטו וז'ונדרט.  
הגב' ת'נרדייה  : אשתו של אדון ת'נרדייה ואמא של אפונין. בורה כפרית ומרשעת. היא הייתה מופקדת על "גידולה" של קוזט. מתאכזרת אליה ונוהגת עמה בחוסר רחמים. בגרסת הספר המקורית, היא מתה לפני סוף הספר, בכלא; במחזמר, היא נותרת חיה עד הסוף.
שירים עיקריים מהמחזמר > מערכה ראשונה

| שם בעברית | שם באנגלית | שם בצרפתית | ביצוע |
| --- | --- | --- | --- |
| פרולוג: עוד יום | Prologue: Look Down | Le bagne: pitié, pitié | הלהקה |
| מונולוג ולז'אן | Valjean's Soliloquy | Valjean's Soliloquy | ולז'אן |
| בסופו של דבר | At the End of the Day | Quand un jour est passé | המובטלים ופועלי בית החרושת |
| חלום חלמתי | I Dreamed a Dream | J'avais rêvé d'une autre vie | פנטין |
| איזה יופי | Lovely Ladies | La nuit | זונות ולקוחות |
| מי אני? | Who Am I? | Le procès: comment faire? | ולז'אן |
| בואי אליי | Fantine's Death | La mort de Fantine | פנטין וולז'אן |
| ארמון על גב ענן | Castle on a Cloud | mon prince est en chemin déjà | קוזט |
| בעל הפונדק | Master of the House | Maître Thénardier | מר טנארדייה, אשתו ולקוחות |
| ולס ת'נרדייה | The Bargain / The Thénardier Waltz of Treachery | La Valse de la Fourberie | בני הזוג טנארדייה וולז'אן |
| פיקחו את עיניכם | Look Down | Bonjour Paris | גברוש והקבצנים |
| אנשים קטנים | Little People | La Faute à Voltaire | גברוש |
| כוכבים | Stars | Sous les étoiles | ז'אבר |
| אדום ושחור | The ABC Café / Red and Black | Rouge Et Noire | אנז'ולרא, מריוס והסטודנטים |
| הי הקשיבו, הם שרים | Do You Hear the People Sing? | À la volonté du peuple | אנז'ולרא, סטודנטים ואזרחים |
| בחיי | In My Life | Dans La Vie | קוזט, ולז'אן, מריוס ואפונין |
| בלב מאוהב | A Heart Full of Love | Le coeur au bonheur | קוזט, מריוס ואפונין |
| רק עוד יום | One Day More | Le grand jour | הלהקה |
שירים עיקריים מהמחזמר > מערכה שנייה

| שם בעברית | שם באנגלית | שם בצרפתית | ביצוע |
| --- | --- | --- | --- |
| לבדי | On My Own | Mon histoire | אפונין |
| טפטוף של גשם קל | A Little Fall of Rain | Un peu de sang qui pleure | אפונין ומריוס |
| שתו איתי לזכר יום אתמול | Drink with Me | Souviens-toi des jours passés | גראנטר, סטודנטים ונשים |
| בשלום | Bring Him Home | Comme un homme | ולז'אן |
| ההתקפה השנייה (מותו של גברוש) | The Second Attack (Death of Gavroche) | La deuxième attaque (Mort de Gavroche) | אנז'ולרא, מריוס, ולז'אן, גברוש והסטודנטים |
| אדם לאדם זאב | Dog Eats Dog (The Sewers) | Fureurs cannibales | טנארדייה |
| מונולוג | Javert's Suicide | Le suicide de Javert | ז'אן ולז'אן וז'אבר |
| סחרחרת השנים | Turning | Tourne, tourne | הנשים |
| שולחנות ריקים | Empty Chairs at Empty Tables | Seul devant ces tables vides | מריוס |
| קוראל החתונה | Wedding Chorale | Au mariage: sonnez, sonnez | האורחים |
| בחברה הגבוהה | Beggars at the Feast | Mendiants à la fête | בני הזוג טנארדייה |
| פינאלה | Finale: Do You Hear the People Sing | Final: c'est pour demain | הלהקה |
המחזמר בתחילתו

אף על פי שכבר במאה ה-19 שקלו מלחינים רבים להפוך את "עלובי החיים" לאופרה, רק 120 שנה לאחר מכן הפזמונאי הצרפתי אלן בובליל החליט להפוך את הרומן האהוב למחזמר, שלימים הפך למפורסם כמעט כמו הספר עצמו. בובליל פנה לשותפו, קלוד-מישל שנברג, שילחין את מילות השירים. "על מנת להתחיל במלאכת ההלחנה", אומר שונברג, "אתה חייב לאהוב את הספר. כשקראתי אותו, כבר שמעתי את המוזיקה".
אחרי שנתיים של עבודה מפרכת מצד הכותב והמלחין, הוקלטו השירים בהקלטה בת שעתיים. תקליט הקונספט, שיצא ב-1980, מכר 260,000 עותקים. הגרסה הבימתית הראשונה של המחזמר עלתה בספטמבר 1980 בתיאטרון בפריז והציגה 100 פעמים בפני למעלה מ-500,000 צופים סה"כ. המחזמר תוכנן להציג שמונה שבועות בלבד, אך הציג שישה עשר שבועות, והפסיק רק משום שאולם התיאטרון התחייב להפקות אחרות.
המחזמר בלונדון וברודוויי

בשנת 1982, במאי תיאטרון צעיר בשם פיטר פראגו התרשם מאוד מההקלטה של "עלובי החיים", והביא אותה לתשומת לבו של המפיק הבריטי קמרון מקינטוש. מקינטוש, מפיק בעל עבר עשיר במחזות זמר (היה אחראי על "אוליבר!", "גבירתי הנאווה" ועוד), החל לעבוד על גרסה אנגלית למחזמר. הוא ביקש מהעיתונאי והפזמונאי הרברט קרצ'מר ליצור גרסה אנגלית למחזמר יחד עם בובליל ושונברג, ומהבמאי טרבור נאן לביים. ההצגה הראשונה באנגליה הועלתה באוקטובר 1985 בלונדון, והמחזמר מציג עד היום (נכון למאי 2024).
ההפקה בברודוויי עלתה במרץ 1987. המחזמר זכה בשמונה פרסי טוני (פרסי התיאטרון האמריקני) ביניהם פרס טוני למחזמר הטוב ביותר, ופרס המוזיקה המקורית הטובה ביותר. המחזמר תוכנן לרדת במרץ 2003, כעבור 16 שנים מאז שעלה, אך הורדת המחזמר נדחתה, בין השאר בגלל דרישת הקהל, למאי 2003. המחזמר נמצא במקום הרביעי ברשימת מחזות הזמר שהציגו בתקופה הארוכה ביותר (לפניו ברשימה: "פנטום האופרה", "קאטס" ו"שיקגו"). באוקטובר 2006 הועלה שוב המחזמר על במות ניו יורק לתקופה מוגבלת של שישה חודשים שהוארכה מספר פעמים ולבסוף ירד מהבמה בינואר 2008.
עלובי החיים הוא המחזמר שמוצג במשך התקופה הארוכה ביותר בלונדון. באוקטובר 1995 חגגו בלונדון את חגיגות העשור למחזמר, עם הפקה מיוחדת שבה אחד משירי הסולו של ז'אן ולז'אן הושר על ידי 17 שחקנים ששיחקו את ולז'אן במדינות שונות, כל שחקן מהמדינה ומההפקה שלו.
בשנת 2010 חגג המחזמר את יום הולדתו ה-25. לכבוד המאורע גיבש המפיק קמרון מקינטוש, להקת שחקנים מיוחדת הכוללת, בין השאר, את ג'ון אואן ג'ונס ואת ארל קרפנטר. להקת שחקנים זו, מופיעה עם המחזמר ברחבי בריטניה וגם בעולם, בנוסף להפקה המתקיימת בלונדון. הפקה מיוחדת זו סיימה את סיבוב ההופעות שלה במרכז הבארביקאן שבלונדון, המקום שבו עלתה ההצגה לראשונה לפני עשרים וחמש שנה. ההפקה בהרכב זה הופיעה שם במשך ארבעה עשר יום, בנוסף להפקה המקורית.
באוקטובר 2010 חגג המחזמר את יום הולדתו ה-25 באירוע חגיגי שנערך באצטדיון הO2 בלונדון. לשם כך הורכב קאסט שחקנים מיוחד הכולל את אלפי בו בתפקיד ואל-ז'אן, מאט לוקאס כוכב הטלוויזיה הבריטי בתפקיד תרנדייה וניק ג'ונאס (מהלהקה האחים ג'ונאס) בתפקיד מריוסז. לקאסט נבחרו גם שחקני עבר מהמחזר ביניהם ליאה סלונגה בתפקיד פנטין (שכיכבה במשך שנים במחזמר בלונדון, ברודוויי ובחגיגת העשור בתפקיד אפונין). הקונצרט שודר בשידור חי ברחבי האולם באולמות קולנוע ותיאטראות. בסוף הקונצרט התכנס הקאסט המקורי משנת 1985 לשיר את השיר "One Day More", ואל הבמה עלו כל חברי הקאסט ששיחקו במחזמר לאורך השנים.
בשנת 2019 הוחלט על שיפוץ אולם התיאטרון בו הוצג המחזמר בלונדון ובעקבות זאת נוצרה גרסת קונצרט שלו, שהוצגה במשך תקופת השיפוצים מ-10 באוגוסט ועד 30 בנובמבר של אותה שנה בתיאטרון גילגוד הסמוך. לשם כך הוחזרו לתפקיד ז'אן ולז'אן אלפי בו וג'ון אואן ג'ונס, הנחשבים בין המבצעים הטובים ביותר בכל הזמנים של תפקיד זה. את תפקיד ז'אבר בהפקה זו מילא מייקל בול. המחזמר שב לתיאטרון הבית שלו, שנחנך כעת בשם תיאטרון סונדהיים (כהוקרה לפועלו של המלחין היהודי סטיבן סונדהיים), בדצמבר 2019 ונערכו בו מעט שינויי תפאורה ועלילה.
המחזמר בלונדון וברודוויי > המחזמר בשפות שונות

המחזמר תורגם מאנגלית לשפות שונות, והוצג ב-38 ארצות ברחבי העולם, ביניהן:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  1987–ישראל ישראל  1988–נורווגיה נורווגיה  1988–הונגריה הונגריה  1988–אוסטריה אוסטריה  1989–פולין פולין |  1990–שוודיה שוודיה  1991–הולנד הולנד  1991–צרפת צרפת  1992–דנמרק דנמרק  1992–צ'כיה צ'כיה |  1993–ספרד ספרד  1994–יפן יפן  1996–גרמניה גרמניה  1998–בלגיה בלגיה  2008–קנדה קנדה |  |  |  |  |  |
המחזמר בישראל

המחזמר הופק בישראל בתיאטרון הקאמרי בשנת 1987 בתרגומו של אהוד מנור ובבימויו של הבמאי האנגלי סטיבן פימלוט. ישראל הייתה בין המקומות הראשונים בהם הוצג המחזמר בגרסה מקומית. המחזמר זכה להצלחה גדולה והציג מאות פעמים במשך מספר שנים (השחקנים בתפקידי הילדים הוחלפו כשגדלו). ההצגה ה-300 שודרה בשידור ישיר וחגיגי ב-17 בנובמבר 1988 ברדיו ברשת ג'. בהפקה נמכרו תקליט ויניל וקלטת שהכילו שירים נבחרים מתוך המחזמר בעברית (בהקלטות אולפן). ההקלטה לא יצאה בפורמט של תקליטור ובשנות האלפיים, נדיר להשיגה. ההפקה הוצגה מה-25 ביולי 1987 ועד ל-31 במרץ 1989.
בתפקיד הראשי של ז'אן ולז'אן הופיע השחקן והזמר דודו פישר, שעסק עד אז בעיקר בחזנות וזו הייתה הופעתו הבימתית הראשונה. פישר זכה להצלחה גדולה בתפקיד, ובעקבותיה הופיע כז'אן ולז'אן בברודוויי בשנים 1993 ו-1994. לאחר מכן הוזמן להופיע בהפקה הלונדונית של המחזמר, שם הופיע בפני המלכה אליזבת. בכל ההפקות הללו סירב פישר, כיהודי אורתודוקסי, להופיע בלילות שבת ובשבת.
בשנת 1999 הועלה מחדש המחזמר בהפקת המשכן לאמנויות הבמה ובבימויו של טים סאפל (בשיתוף מלי סטיל; עוזר במאי: משה קפטן) כשדודו פישר שב לתפקיד הראשי.
בשנת 2012 הופק המחזמר בידי "בית צבי", בבימויו של דניאל אפרת, והוצג בתיאטרון רמת גן.
בין ספטמבר 2016 ליולי 2018 הוצג המחזמר כ-350 פעמים בהפקה של תיאטרון הבימה, בבימויו של משה קפטן.